Aksel Tjora

Aksel Tjora (født 1967) er en norsk musiker og sosiolog som er professor ved Institutt for sosiologi og statsvitenskap ved NTNU. 

I perioden 2017-2025 var han innvalgt i NTNUs styre, som representant for vitenskapelig ansatte. Han var også forskningsleder ved instituttet 2017-2021.

En stor del av hans forskning er relatert til interaksjon mellom mennesker (samhandling), i organisasjoner og i det offentlige rom, ofte i forbindelse med teknologiske endringer som innføring av sosiale medier og digital samhandling generelt. Hans studier av kafékultur har fått mye oppmerksomhet,Brandslet (2013)Monsen, Tor H. (18. august 2008) «Forsker på kaféoppførselen din». I: Universitetsavisa likeså eksperimentet der 14 mennesker, som vanligvis bruker internett mye i det daglige, var «offline» i tre uker.Lian, Anna (05. april 2013) «– De føler fysisk ubehag av å koble seg av Internett». Aftenposten.noFæraas, Arild (28. oktober 2014) «Nettbrukere gikk helt offline i tre uker». I: Aftenposten, s. 16 Forskning på festivaler er også et viktig område.

Tjora har sin utdannelse fra NTNU og tidligere NTH (nå integrert i NTNU).
Han er utdannet sivilingeniør (datateknikk og industriell økonomi) fra NTH i 1991 og cand.polit. i sosiologi 1995.
I 1998 ble han dr. polit. ved  NTNU med avhandlingen Caring machines : emerging practices of work and coordination in the use of medical emergency communication technology.digital versjon av avhandlingen i «NTNU Open»NTHs informasjon om doktoravhandlingen 

Siden 1998 har han vært ansatt ved NTNU, fra 2008 som professor ved Institutt for sosiologi og statsvitenskap. 

Han var tidligere professor II ved Handelshøyskolen i Trondheim, og har også vært professor II ved Nasjonalt senter for samhandling og telemedisin i Tromsø og ved Institutt for sosiologi og samfunnsgeografi ved Universitetet i Oslo. Han har også arbeidet med systemutvikling i Teledirektoratet (1992-93) og som forsker ved SINTEF Unimed (1997-1999).

«Hans forskning tar ofte utgangspunkt i ulike randsoner, mellom ulike kunnskapsformer og ansvarsenheter (i organisasjonsstudier), mellom det private og det offentlige (i bymiljø og ved bruk av kommunikasjonsmedier), mellom syk og frisk (innen helsesosiologi), mellom ulike former for sosialitet og fellesskap (på festivaler, kaféer og i sosiale media) og mellom kreativitet og teknologi (for eksempel ved bruk av musikkteknologi)».Sitat fra N.N. (2014)

I 2005 stiftet han den årlige norske workshopen i helsesosiologi,Lerum (2011) og i 2013 den årlige Sosiologifestivalen.

Han var redaktør for tidsskriftet Sosiologisk tidsskrift 2010–2013 og er fra 2025 redaktør for tidsskriftet som nå har navnet Norsk sosiologisk tidsskrift, sammen med Gunhild Tøndel.

Han er eier og stifter av foretaket «Sosiologisk poliklinikk AS», som driver rådgivning og praktisk rettet og utadvendt arbeid, med utgangspunkt i egen forskning. Fra høsten 2014 har de et eget lokale i midtbyen i Trondheim, gjort mulig ved stor dugnadsinnsats fra en rekke studenter og stipendiater.Meland, Svein Inge (2. februar 2015) «Forskning er 'butikk'». I: Adresseavisen, s. 10

Tjora er perkusjonist og spiller i flere band: «Strapfkernerator», som eksperimenterer med blanding av ulike musikksjangre fra klassisk musikk til techno; psykedeliabandet «Lonely Crowd» og folkrock- og kultbandet «Skrømt», som ble startet i 1995. Deres nyeste plateutgivelse er «Gutan e samla» fra 2011.«Skrømt opp fra glemselen». I: Byavisa, 28. juli 2011 . Han spilte tidligere i Vampire State BuildingDiskografi på discogs.com og Studentersamfundets symfoniorkester.

 Bibliografi (utvalg) 

. Innførslene i CRIStin viser at Tjora, i tillegg til å publisere vitenskapelige artikler, legger vekt på formidling, gjennom tidsskrifter, aviser og foredrag.CRIStin-innførsler for 2014

 Bøker (utvalg) 
 2024 - Viten skapt: Kvalitativ analyse og teoretisering ved stegvis-deduktiv induksjon, 2. utgave. 
 2023 - Samhandling og samfunn. Med kaféen som forskningsfelt, med Ida Marie Henriksen
 2021 - En smak av forskning: Bacheloroppgaven som prosjekt, prosess og produkt. (red. og bidrasyter), med Ingvill Stuvøy, og Gunhild Tøndel
 2021 - Sosiologiske anfektelser: Ansats, anvendelse, ansvar, med Willy Martinussen.
 2020 - Communal Forms. A Sociological Exploration of Concepts of Community, med Graham Scambler.
 2020 – Innspill og utspill : samfunnsviteren som samfunnskritiker, med Arve Hjelseth.
2019 – Universitetskamp (red. og bidragsyter)
2019 – Bysamfunn (red. og bidragsyter), med Ida Marie Henriksen
2019 – Qualitative Research as Stepwise-Deductive Induction
2018 – Viten skapt: Kvalitativ analyse og teoriutvikling
 2018 – Hva er fellesskap
 2017 – Vår sosiale virkelighet: En introduksjon til hverdagslivets sosiologi, med Henriksen, Levang og Skaar
 2016 – ADHD og det disiplinerte samfunn (red. og bidragsyter), med Lisbeth Elvira Levang
 2013 – Samhandling for helse (red. og bidragsyter), med Line Melby
 2013 – Café Society (red. og bidragsyter), med Graham Scambler
 2012 – Sammen i byen, med Ida M. Henriksen, Torbjørn Fjærli, Ingeborg Grønning
 2012 – Festival! (red. og bidragsyter) 
 2012 – Helsesosiologi (red. og bidragsyter)
 2010/2012/2017/2021 – Kvalitative forskningsmetoder i praksis (2. utg. 2012, 3. utg. 2017, 4. utg. 2021)
 2010 – Digitale pasienter (red. og bidragsyter), med Anne-Grete Sandaunet
 2009 – Calls for care: coordination, competence, and computers in medical emergency call centres
 2008 – Den moderne pasienten (red. og bidragsyter)
 2006 – På sosiologisk spor: en innføring i sosiologisk forståelse, med Evan Willis

 Vitenskapelige artikler (utvalg) 
 2023 - ‘Samhandlingsvakuum og strukturelle hull: Opplevelse av pågripelse og varetekt fra fangers pårørende’, Nordisk tidsskrift for livskvalitet og bærekraftig velferdsutvikling, 2(2):.6–21, med Aljazaeri, S. og Mostad, M. R.
 2023 - ‘Innsiktsfull responsivitet: En analyse av kollektiv høyttenkning som pedagogisk metode i det sosiologiske innføringsemnet’, Norsk sosiologisk tidsskrift, 7(6): 1–17, med Lysvik, R. R. og Hoøen, I. M. H.
 2023 - ‘Å drikke seg til studentkompetanse. Fadderuka som ritual, forberedelse og fellesskap’, Norsk sosiologisk tidsskrift. 7(3): 1-16, med Vigen, M. G.
 2021 - ‘Riding shotgun – Front-seat research and the socio-material considerations of ethnography on the move’, Qualitative Research, 23(3): 545–560, med Dahl, J. Y.
 2021 - ‘Shameful Technological Impertinence: Consumer Ambivalence among iPad Early-Buyers’, Societies, 11, 73, med Løvik, L.E.L., Hansen, F.H. og Skaar, M.
 2020 - ‘Bydelsfellesskapets langsomhet: Langvarig midlertidighet og samskaping som inkluderende boligpolitikk’, Tidsskrift for boligforskning, 3(2): 148–163, med Hammer, M. E. S., og Henriksen, I. M. 
 2020 - ‘The Constitutive Practices of Public Smartphone Use’, Societies, 10(4): 78, med Henriksen, I. M. og Skaar, M.
 2019 - ‘Arbeidsrettet rehabilitering og hverdagens motstand’, Tidsskrift for velferdsforskning, 22(2): 146-162, med Fjellså, I.F. og Stokken, R.
 2019 - ‘Communal invalidation of young adults with co-occurring substance abuse and mental health issues’, Disability & Society, 34 (6): 926-944, med Semb, R. og Borg, M.
 2018 - "Digital absolution: Confessional interaction in an online weight-loss forum", Convergence, 24(4): 391–406, med Grønning, I.
2018 - "Situational domestication and the origin of the café worker species", Sociology, 52(2): 351–366, med Henriksen, I.M.
2017 - «Musikkfestivalens kollektive effervesens», Tidsskrift for Samfunnsforskning, 56(1): 62-83, med Levang, L. E., Bye, T. A., Hirrich, A., Røkkum, N. A., Torp, T. U.
 2016 - «A collective clinical gaze: Negotiating decisions in a surgical ward», Communication & Medicine, 13(1): 23-35, med Underland, G.
 2016 - «Pressens biologisering av ADHD», Sosiologisk tidsskrift, 24(4): 281-302, med J.V. Isaksen.
 2016 - «The Social Rhythm of Rock Music Festivals», Popular Music, 35(1): 64–83.
 2015 - «Survival of the project: A case study of ICT innovation in health care», Social Science & Medicine, 132: 62-69, med Andreassen, H. K., Kjekshus, L. E.
 2015 - «The peace of paper: Patient lists as work tools», International Journal of Medical Informatics, 84(1): 69–75, med Iversen, T.B., Landmark, A.D.
 2014 – «Communal Normalization in an Online Self-Help Group for Adolescents With a Mentally Ill Parent». I: Qualitative Health Research 24(10), med M. Trondsen
 2014 – «Interaction Pretext: Experiences of Community in the Urban Neighbourhood». I: Urban Studies 51(10), med I.M. Henriksen
 2013 – «From fatness to badness: The modern morality of obesity». I: Health vol. 17 (3), med I. Grønning og G. Scambler
 2011 – «Invisible Whispers: Accounts of SMS Communication in Shared Physical Space.» I: Convergence. The International Journal of Research into New Media Technologies. vol. 17 (2)
 2009 – «Making sense of patient expertise.» I: Social Theory & Health. vol. 7 (1), med F. Heldal
 2009 – «The Groove in the Box: A Technologically Mediated Inspiration in Electronic Dance Music.» I: Popular Music. vol. 28 (2).
 2009 – «Square pegs in round holes: information systems, health care and the significance of contextual awareness». I: Social Science & Medicine, 68(3), med G. Scambler
 2006 – «Writing Small Discoveries: An Exploration of Fresh Observers Observations». I: Qualitative Research, 6(4)
 2003 – «Teknologisk medikalisering? Om den medisinske sosiologiens interesse for medisinsk teknologi». I: Sosiologi i dag, 33(2)
 2000 – «The Technological Mediation of the Nursing-Medical Boundary». I: Sociology of Health & Illness, 22(6)

 Referanser 

 Litteratur 
 Brandslet, Steinar (16. november 2013) «Kafeer er viktigere enn du tror». Gemini.no
 Lerum, Sverre Vigeland (2011) «Hvordan bygge en bindestreksinstitusjon : et intervju med Aksel Tjora». I: Sosiolognytt, nr. 3, s. 13-16
 N.N. (2014) «Aksel Tjora» Kort CV i program for konferansen Bruker og etat møtes(pdf)
 Sars, Morten (7. november 2013) «Portrettet: Aksel Tjora». Portrettintervju i Socius, studentavis, UiO


 Eksterne lenker 
 Tjoras profilside, Fakultet for samfunnsvitenskap og teknologiledelse 
 Tjoras profilside, NTNU

Kategori:Norske sosiologiprofessorer
Kategori:Professorer ved NTNU
Kategori:Personer fra Stavanger kommune
Kategori:Fagansvarlige i Store norske leksikon